b"\n_START_ARTICLE_\nMike Nichols\n_START_SECTION_\nBiografia\n_START_PARAGRAPH_\nNichols va n\xc3\xa9ixer a Berl\xc3\xadn dins una fam\xc3\xadlia russo-jueva, la qual es va traslladar als Estats Units el 1939 per l'auge del nazisme. Nichols va esdevindre ciutad\xc3\xa0 estatunidenc el 1944. Mentre acudia a la Universitat de Chicago, va comen\xc3\xa7ar a treballar en el grup c\xc3\xb2mic Compass Players, un antecedent de The Second City. En r\xc3\xa0dio, va formar part de la WFMT amb el programa The Midnight Special, al voltant de la m\xc3\xbasica folk.\n_START_SECTION_\nCarrera\n_START_PARAGRAPH_\nNichols va formar un duet c\xc3\xb2mic amb Elaine May, tot apareixent a clubs nocturns, i en diversos mitjans com la r\xc3\xa0dio i la televisi\xc3\xb3. Tamb\xc3\xa9 van tindre el seua propi xou a Broadway, dirigit per Arthur Penn i acompanyats pel pianista Marty Rubinstein. Les desavinences entre la parella van acabar amb la seua separaci\xc3\xb3 el 1961, tot i que despr\xc3\xa9s van treballar junts en altres projectes, com les pel\xc2\xb7l\xc3\xadcules The Birdcage i Primary Colors._NEWLINE_El 1963, Nichols t\xc3\xa9 l'oportunitat de dirigir per a teatre Barefoot in the Park, de Neil Simon. Era la seua primera vegada en aquest c\xc3\xa0rrec, que el va apassionar. De fet, aquesta obra es va representar fins a 1.530 vegades, tot guanyant nombrosos guardons, entre ells el Tony per la millor direcci\xc3\xb3._NEWLINE_Poc despr\xc3\xa9s faria el salt al cinema amb Qui t\xc3\xa9 por de Virginia Woolf? (1966) i El graduat (1967), dues fites del cinema de la d\xc3\xa8cada amb les que estaria nominat a l'Oscar i el guanyaria per la segona._NEWLINE_Nichols escrivia a The Huffington Post, i va fundar The New Actor's Workshop amb George Morrison i Paul Sills, un centre on ocasionalment el mateix Nichols imparteix."